**Izmjena i dopuna**

**Programa poticaja pri zapošljavanju osoba s invaliditetom za 2015.-2016.**

(u nastavku: Izmjena i dopuna Programa)

**Članak 1.**

Točka 10. Intenzitet potpore i opravdani troškovi, pod ***B) Potpore za naknadu dodatnih troškova zapošljavanja radnika s invaliditetom***, dopunjuje se podtočkom d) kako slijedi:

d) posebna sredstva za otvaranje novih radnih mjesta i održavanje zaposlenosti u integrativnim i zaštitnim radionicama, sukladno članku 34. Uredbe o općem skupnom izuzeću (za prihvatljive troškove iz stavka 2. točka (f) ovog članka Uredbe o općem skupnom izuzeću) – posebna sredstva za otvaranje novih radnih mjesta i održavanje zaposlenosti u integrativnim radionicama i zaštitnim radionicama

Zavod može, ako ima osigurana sredstva, raspisati javni natječaj za dodjelu sredstava za otvaranje novih radnih mjesta i održavanje zaposlenosti u integrativnim i zaštitnim radionicama, a uvjete i način dodjele ovih sredstava određuje Upravno vijeće Zavoda.

Korisnici ove potpore su integrativne radionice i zaštitne radionice koje zapošljavaju osobe s invaliditetom koje se ne mogu zaposliti na otvorenom tržištu rada odnosno koje su zaposlene na zaštićenim radnim mjestima (zaštićeno zapošljavanje) ili u integrativnim radionicama.

Opravdani troškovi su stvarni troškovi izgradnje, ugradnje ili modernizacije proizvodnih jedinica, odnosno kako slijedi:

* troškovi nabave novih tehnologija i opreme u svrhu održavanja zaposlenosti osoba s invaliditetom, odnosno novog zapošljavanja osoba s invaliditetom
* troškovi izgradnje ili širenja integrativne i/ili zaštitne radionice i ugradnje opreme i novih tehnologija, u cilju održavanja zaposlenosti i zapošljavanja osoba s invaliditetom
* troškovi administracije i prijevoza, pod uvjetom da su takvi troškovi izravna posljedica zapošljavanja osoba s invaliditetom.

Intenzitet potpore može iznositi do 100% opravdanih troškova.

**Članak 2.**

Točka 11. Iznos potpore mijenja se i sada glasi:

Ukupan iznos potpore za 2015. godinu je 29.900.000,00 kn odnosno 3.903.400,00 eura, izračunato prema srednjem tečaju Hrvatske narodne banke (1 euro=7,66 kn) od čega se na svaku pojedinu mjeru odnosi:

1. Subvencija za plaće 23.800.000,00 kuna,
2. Subvencija za dodatne troškove zapošljavanja 5.900.000,00 kuna,
3. Subvencija za troškove obrazovanja 200.000,00 kuna.

Ukupan iznos potpore za 2016. godinu je 69.900.000,00 kn odnosno 9.125.326,37 eura, izračunato prema srednjem tečaju Hrvatske narodne banke (1 euro=7,66 kn) od čega se na svaku pojedinu mjeru godišnje odnosi:

1. Subvencija za plaće 23.800.000,00 kuna,
2. Subvencija za dodatne troškove zapošljavanja 45.900.000,00 kuna,
3. Subvencija za troškove obrazovanja 200.000,00 kuna.

Iz prethodnog proizlazi da bruto ekvivalent potpore za zapošljavanje osoba s invaliditetom za plaće ili za naknadu dodatnih troškova zapošljavanja po poduzetnike ne prelazi iznos od 10 milijuna eura odnosno ne premašuje pragove potpora iz članka 4. stavka 1 („p“ i „q“) Uredbe o općem skupnom izuzeću.

Subvencija za troškove obrazovanja ne prelazi iznos od 2 milijuna eura po projektu usavršavanja odnosno ne premašuje prag potpora iz članka 4. stavka 1 („n“) Uredbe o općem skupnom izuzeću.

Ako pojedini iznos iz točaka A ili B ili C neće biti u potpunosti iskorišten, Zavod će neiskorišteni iznos utrošiti za mjeru u točki(točkama) u kojima se pokaže nedostatak iznosa potpore uz potpuno uvažavanje svih kriterija i mjerila iz ovog Programa odnosno Uredbe o općem skupnom izuzeću.

Sredstva za 2015.-2016. su osigurana u proračunu Zavoda na poziciji A 875003.

**Članak 3.**

Ova Izmjena i dopuna Programa stupa na snagu danom donošenja, a primjenjuje se nakon što Ministarstvo financija da pozitivno mišljenje kojim se potvrđuje da su Izmjene i dopune Programa državne potpore izuzete od obveze prijave Europskoj komisiji, de da su u skladu s pravilima o državnim potporama i smjernicama državne politike državnih potpora Republike Hrvatske.

KLASA:030-01/15-01/14
URBROJ:426-01-16-5
U Zagrebu, 01. rujna 2016.

 v.d. RAVNATELJA

 Gordana Soldo-Spajić, dipl.oec.